**Sākotnējās ietekmes novērtējuma ziņojums (anotācija) par Ministru kabineta noteikumu projektiem par cilvēku pārvadāšanai paredzētām trošu ceļu iekārtām**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekti izstrādāti ņemot vērā Eiropas Parlamenta un Padomes 2016.gada 9.marta Regulas (ES) 2016/424 *par trošu ceļu iekārtām un ar ko atceļ Direktīvu 2000/9/EK* (turpmāk – Regula Nr.2016/424)spēkā stāšanos. Līdz ar to, ir nepieciešams novērst tiesību normu dublēšanos un atcelt Ministru kabineta 2003.gada 21.oktobra noteikumus Nr.578 “Noteikumi par cilvēku pārvadāšanai paredzētām trošu ceļu iekārtām” (turpmāk – Noteikumi Nr.578). Vienlaikus Regula Nr.2016/424 paredz prasības, kas regulā īpaši atrunātas, un kuru izpildei nepieciešams ieviest regulējumu nacionālos normatīvos aktos, līdz ar to ir jāveic grozījumi Ministru kabineta 2007.gada 14.augusta noteikumos Nr.555 “Trošu ceļu iekārtu tehniskās uzraudzības kārtība” papildinot tos ar speciālām tiesību normām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekti izstrādāti, lai novērstu tiesību normu dublēšanos, ņemot vērā Regulas Nr.2016/424 spēkā stāšanos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumos Nr.578 iekļautās tiesību normas izriet no Eiropas Parlamenta un Padomes 2000.gada 20.marta Direktīvas 2000/9/EK *par trošu ceļu iekārtām cilvēku pārvadāšanai* (turpmāk – Direktīva 2000/9/EK) un nosaka būtiskās prasības trošu ceļu iekārtām, drošības sastāvdaļām un apakšsistēmām, to uzraudzības mehānismu (atbilstības novērtēšanas procedūras), kā arī tirgus uzraudzības mehānismu un tirgus uzraudzības institūciju – Patērētāju tiesību aizsardzības centrs (turpmāk – PTAC).2016.gada 9.marta Eiropas Savienības Oficiālajā vēstnesī tika publicēta Regula Nr.2016/424, kas nosaka trošu ceļu iekārtu būtiskās drošuma prasības, prasību uzraudzības mehānismu (atbilstības novērtēšanas procedūras), uzņēmēju (ražotājs un tā pilnvarotais pārstāvis, importētājs, izplatītājs) pienākumus un tirgus uzraudzības kārtību un atceļ Direktīvu 2000/9/EK.Salīdzinājumā ar Noteikumiem Nr.578, Regulā 2016/424:- iekļautas vairākas skaidrojošas definīcijas; - izklāstīti, ražotāju, pilnvaroto pārstāvji, importētāju, izplatītāju pienākumi, kā arī precizēts atbildību un pienākumu sadalījums attiecīgo produktu piegādes ķēdē;- uzlabotas prasības attiecīgo produktu izsekojamībai;- noteiktas skaidrākas prasības paziņotajām institūcijām atbilstības novērtēšanas pakalpojumu veikšanai;- precīzāk noteikta tirgus uzraudzības iestādes pienākumi, kā arī noteikts pienākums importētājiem un izplatītājiem, kas ir piegādājuši prasībām neatbilstošus attiecīgos produktus, sadarboties ar tirgus uzraudzības iestādi un veikt nepieciešamās korektīvās darbības.Regulā 2016/424 noteiktais atbilstības novērtēšanas institūciju (paziņoto institūciju) akreditācijas un paziņošanas kārtības regulējums noteikts Ministru kabineta 2008.gada 16.decembra noteikumos Nr.1059 “Noteikumi par atbilstības novērtēšanas institūciju novērtēšanu, akreditāciju un uzraudzību” (turpmāk – Noteikumi Nr.1059) un Ministru kabineta 2013.gada 3.decembra noteikumos Nr.1376 “Kārtība, kādā izveido paziņošanas komisiju, kā arī kārtība, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā” (turpmāk – Noteikumi Nr.1376) savukārt institūcija, kas veic Regulās noteikto tirgus uzraudzību noteikts Ministru kabineta 2006.gada 1.augusta noteikumos Nr.632 “Patērētāju tiesību aizsardzības centra nolikums”. Tādējādi Noteikumu projektu mērķis ir novērst tiesību normu dublēšanos, ņemot vērā Regulas 2016/424 spēkā stāšanos un tiešo piemērojamību.Atbilstoši Regulas 2016/424 46.pantam 2018.gada 21.aprīlī tiek atcelta Direktīva 2000/9/EK.Ņemot vērā iepriekš minēto, Noteikumi Nr.578 jāatzīst par spēku zaudējušiem ar projekta apstiprināšanas brīdi Ministru kabinetā.Vienlaikus Regula Nr.2016/424 paredz prasības, kas regulā īpaši atrunātas un kuru izpildei nepieciešams ieviest regulējumu nacionālajos normatīvajos aktos.Regulas Nr.2016/424 5.panta 1. un 2.punkts uzliek par pienākumu dalībvalstīm veikt visus atbilstīgos pasākumus, lai noteiktu procedūras, kas nodrošina:* ka trošu ceļu iekārtas nodod ekspluatācijā (lietošanā) vienīgi tad, ja tās atbilst šai regulai un ja, pareizi uzstādot, veicot apkopi un ekspluatējot saskaņā ar paredzēto izmantojumu, tās nevar apdraudēt cilvēku veselību vai drošību vai īpašumu;
* apakšsistēmas un drošības sastāvdaļas trošu ceļu iekārtās iekļauj vienīgi tad, ja tās ļauj būvēt trošu ceļu iekārtas, kuras atbilst šai regulai, un ja, pareizi uzstādot, veicot apkopi un ekspluatējot saskaņā ar paredzēto izmantojumu, tās nevar apdraudēt cilvēku veselību vai drošību vai īpašumu.

Savukārt Regulas 9.panta 1. un 2.punkts paredz noteikt kārtību, kādā izsniegtas atļaujas būvēt trošu ceļu iekārtas un nodot tās ekspluatācijā, kā arī noteikt par trošu ceļu iekārtu atbildīgo personu.**Trošu ceļu iekārtu, kas ir uzskatāmas par bīstamām iekārtām, nodošana lietošanā ir ļoti būtiska sastāvdaļa no kopējiem darbiem, kas ir jāveic un jāorganizē darbojoties ar bīstamajām iekārtām, līdz ar to noteikumi tiek papildināti ar prasībām, kas attiecas uz trošu ceļu iekārtu nodošanu lietošanā, kas atbilst noteikumu tiesiskajam pamatam (deleģējumam).****Attiecīgi ir** jāveic grozījumi Ministru kabineta 2007.gada 14.augusta noteikumos Nr.555 “Trošu ceļu iekārtu tehniskās uzraudzības kārtība”, papildinot tos ar speciālajām tiesību normām, kas paredz par trošu ceļiem atbildīgo personu un prasības trošu ceļu iekārtas nodošanai lietošanā. Minētie noteikumi tiks papildināti ar jaunu nodaļu, kas paredzēs prasības trošu ceļu iekārtas nodošanai lietošanā.Papildus, lai nodrošinātu skaidrāku noteikumu normu piemērošanu un pietuvinātu tās kopējai Eiropas Savienības tiesību sistēmai akreditācijas jomā, noteikumu projektā tiek aizstāta atsauce uz atbilstības novērtēšanas institūciju akreditācijas standartu. Ņemot vērā, ka nacionālā akreditācijas institūcija veic akreditāciju atbilstoši Eiropas Parlamenta un Padomes 2008.gada 9.jūlija Regulai (EK) Nr.765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93, un tās piemērojamajiem standartiem, nav nepieciešams standartus dublēt noteikumu projektā. Kā arī tiek dzēsta prasība attiecībā uz piebildi par to, ka Ekonomikas ministrija publicē paziņojumus “Latvijas Vēstnesī” par inspicēšanas institūcijām, jo tas vairs nav aktuāli un lietderīgi.Vienlaikus noteikumos Nr.555 tiek veikti tehniski precizējumi, lai uzlabotu trošu ceļu normatīvā regulējuma uztveri: * aizstāts subjekts trošu ceļu “ražotājs”, jo turpmāk uz trošu ceļiem būs attiecināms būvniecības ierosinātājs un galvenais būvdarbu veicējs;
* aizstāta atsauce uz normatīvajiem aktiem par cilvēku pārvadāšanai paredzētām trošu ceļu iekārtām.

**Papildus ievērojot, ka noteikumu projekta 3.4.apakšpunkta normas par trošu ceļiem, uz kuriem neattiecas šo noteikumu prasības, tiešā veidā izriet no Regulas Nr.2016/424 2.panta 2.punkta, ir nepieciešams identificēt, ka ar apzīmējumu “par īpaši izraudzītiem cilvēkiem” ir saprotami tie speciālisti vai profesionāļi, kuru darbs ir saistīts ar trošu ceļiem (tai skaitā preču piegādātāji). Šajā gadījumā kā izņēmums nav domāti tie trošu ceļi, ar kuriem cilvēkiem (klientiem) tiek sniegti pārvietošanās pakalpojumi (piemēram, slēpotāju nogādāšana kalna virsotnē).****Turklāt noteikumu projekta 3.5.apakšpunktā noteiktās normas par stacionāriem vai pārvietojamiem trošu ceļiem, kas paredzēti vienīgi brīvajam laikam un izklaidei un nevis kā līdzeklis cilvēku pārvadāšanai, uz kuriem neattiecās šo noteikumu prasības, ir attiecināmas uz atrakciju iekārtām.** |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenokārt tiesiskais regulējums ietekmēs trošu ceļu iekārtu, to drošības sastāvdaļu un apakšsistēmu ražotājus, to pilnvarotos pārstāvjus, importētājus un izplatītājus. Vienlaikus regulējums skars tirgus uzraudzības iestādi – PTAC, nacionālo akreditācijas institūciju – valsts aģentūru “Latvijas Nacionālais akreditācijas birojs”, kā arī atbilstības novērtēšanas institūcijas, kurām būs nepieciešams pielāgoties jaunajam regulējumam (Latvijā šobrīd nav šādu institūciju). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts administratīvo slogu nepalielina, taču tas uzlabos uzņēmējdarbības vidi, jo regulējums tiks padarīts saprotamāks un caurspīdīgāks tā lietotājiem un piemērotājiem. |
| 3. | Administratīvo izmaksu monetārs novērtējums | Noteikumu projekti neparedz administratīvo izmaksu izmaiņas |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā Regulas 2016/424 spēkā stāšanos, ar noteikumu projektu tiek atzīti par spēku zaudējušiem Ministru kabineta 2003.gada 21.oktobra noteikumi Nr.578 “Noteikumi par cilvēku pārvadāšanai paredzētām trošu ceļu iekārtām”.Atbilstoši spēkā esošajām tiesību normām, nav nepieciešams izstrādāt jaunus normatīvo regulējumu, jo Regulā 2016/424 noteikti dalībvalstu pienākumi, kā arī dalībvalstīm paredzētās tiesības veikt noteiktas darbības noteiktas šādos normatīvajos aktos:* Noteikumos Nr.1376, kas nosaka paziņoto institūciju paziņojošo iestādi un paziņošanas kārtību (Regulas 2016/424 22.-24. un 28.-31.pants).
* Ministru kabineta 2018.gada 27.marta noteikumos Nr.178 “Grozījumi Ministru kabineta 2006.gada 1.augusta noteikumos Nr.632 “Patērētāju tiesību aizsardzības centra nolikums””, kur PTAC ir noteikta kā tirgus uzraudzības institūcija Regulas 2016/424 izpratnē.
* Latvijas Administratīvo pārkāpumu kodeksa 166.9, 166.12, 166.15 un 175.9 pantā, kur ir noteiktas administratīvās sankcijas, kuras var piemērot par Regulas 2016/424 prasību neievērošanu.
* Noteikumos Nr.1059, kas paredz, ka atbilstības novērtēšanas institūciju atbilstību Regulas 2016/424 prasībām vērtē nacionālā akreditācijas institūcija (Valsts aģentūra “Nacionālais akreditācijas birojs”).
 |
| 2. | Atbildīgā institūcija | Ekonomikas ministrija |
| 3. | Cita informācija | Atbilstoši Regulas 2016/424 45.pantā noteiktajam dalībvalsts pienākumam informēt Eiropas Komisiju (turpmāk – EK) par sankcijām, Ekonomikas ministrija rakstiskā veidā (līdzšinējā prakse nosūtot oficiālo vēstuli) informējusi EK par Latvijas normatīvajos aktos noteiktajām sankcijām līdz š.g. 21.aprīlim |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. |  Saistības pret Eiropas Savienību | Regula Nr.2016/424 |
| 2. |  Citas starptautiskās saistības | Projekts šo jomu neskar. |
| 3. |  Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.2016/424 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2016/424 2.panta 2.punkts | Izteikts noteikumu projekta 3.punktā | Ieviests pilnībā | Netiek ieviests, paredzot stingrākas vai mazāk stingras prasības |
| Regulas 2016/424 3.panta 12) apakšpunkts | Izteikts noteikumu projekta 7.1 punktā | Ieviests pilnībā  | Netiek ieviests, paredzot stingrākas vai mazāk stingras prasības |
| Regulas 2016/424 5.panta 1.punkts | Izteikts noteikumu projekta 8.punkta 1.1 nodaļā | Ieviests pilnībā | Netiek ieviests, paredzot stingrākas vai mazāk stingras prasības |
| Regulas 2016/424 5.panta 2.punkts | Izteikts noteikumu projekta 8.punkta 7.6 punktā | Ieviests pilnībā | Netiek ieviests, paredzot stingrākas vai mazāk stingras prasības |
| Regulas 2016/424 8.pants | Izteikts noteikumu projekta 8.punkta 7.4 punktā | Ieviests pilnībā | Netiek ieviests, paredzot stingrākas vai mazāk stingras prasības |
| Regulas 2016/424 9.panta 1.punkts | Izteikts noteikumu projekta 8.punkta 1.1 nodaļā **un 7.2 punktā** | Ieviests pilnībā | Netiek ieviests, paredzot stingrākas vai mazāk stingras prasības |
| Regulas 2016/424 9.panta 2.punkts | Izteikts noteikumu projekta 8.punkta 7.5 un 7.7 punkti | Ieviests pilnībā | Netiek ieviests, paredzot stingrākas vai mazāk stingras prasības |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts Ekonomikas ministrijas tīmekļvietnē 2018.gada --.maijā. |
| 3. | Sabiedrības līdzdalības rezultāti | No sabiedrības viedokļi un komentāri netika saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PTAC, valsts aģentūra “Nacionālais akreditācijas birojs” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta neietekmēs pārvaldes institucionālo struktūru un izpildē iesaistīto institūciju funkcijas un uzdevumi paliks nemainīgi |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs Ē.Eglītis

Freibergs, 67013268

Normunds.Freibergs@em.gov.lv